બીજું સીરિયામાં પણ રશિયા અને સાઉદી સામસામે છે; કેમ કે સાઉદી અને અમેરિકા સાથેસાથે છે. સીરિયાની સરકારને ઉથલાવી નાખવા માગતાં ઉદ્દામવાદીઓને તેઓ મદદ કરે છે, ત્યારે રશિયા સીરિયાની બશર અલ-અસદ સરકારને મદદ કરી રહી છે. આ સંજોગોમાં સાઉદીનું વલણ બદલાયું હશે કે કેમ તે પણ રશિયાની મુલાકાત પછી વધારે સ્પષ્ટ થશે. બશર અલ-અસદને હટાવી દેવાની વાત કિંગ સલમાન ના કરે તેનો અર્થ એ થાય કે સીરિયામાં તેમની નીતિ બદલાઈ રહી છે. પોતાના પડોશી અને મુસ્લિમ દેશમાં સતત લાંબુ યુદ્ધ ચાલે તેવી ઈચ્છા સઉાદીની નહીં હોય, પણ અમેરિકાને યુદ્ધ કરતું અટકાવી શકાતું નથી. તેના કારણે પણ રશિયા સાથે દોસ્તીનો દાવ હોઈ શકે છે.